Uznesenie Krajského súdu Bratislava sp. zn. 11CoP/255/2014 z 15. 7. 2014
Uznesenie Krajského súdu Bratislava z 15. júla 2014, sp. zn. 11CoP/255/2014, ECLI:SK:KSBA:2014:1014893916.1
Súd: Krajský súd Bratislava
Spisová značka: 11CoP/255/2014
ECLI: ECLI:SK:KSBA:2014:1014893916.1
Dátum vydania: 15. 7. 2014
Forma: Uznesenie
Text rozhodnutia
Súd: Krajský súd Bratislava Spisová značka: 11CoP/255/2014 Identifikačné číslo súdneho spisu: 1014893916 Dátum vydania rozhodnutia: 16. 07. 2014 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2014:1014893916.1 Uznesenie Krajský súd v Bratislave vo veci obmedzenia spôsobilosti na právne úkony A. Z., H.. XX.XX.XXXX, bytom C., E. Q. X, na návrh T. U., C. K., V.. X. Z. XXXX, R..Č.. C. Q. X-X/X/XX, XXXX Y., Q., na odvolanie vyšetrovaného proti rozhodnutiu Okresného súdu Bratislava IV, č.k. 13Ps 10/2013-8 zo dňa 10.10.2013 a proti uzneseniu 13Ps 10/2013-9 zo dňa 10.10.2013, jednohlasne takto r o z h o d o l : Uznesenie súdu prvého stupňa sa č.k. 13Ps 10/13-8 zo dňa 10.10.2013 sa p o t v r d z u j e. Odvolanie vyšetrovaného proti uzneseniu súdu prvého stupňa č.k. 13Ps 10/13-9 zo dňa 10.10.2013 sa o d m i e t a. o d ô v o d n e n i e : Súd prvého stupňa uznesením, č.k. 13Ps 10/13-8 zo dňa 10.10.2013 ustanovil vyšetrovanému opatrovníčku pre konanie E. D. pracovníčku Okresného súdu Bratislava V, v zmysle § 187 ods. 1 O.s.p.. Uznesením, č.k. 13Ps 10/13-9 z 10.10.2013 nariadil súd prvého stupňa vykonať znalecké dokazovanie znalcom z odboru zdravotníctvo a farmácia, odvetvie psychiatria na posúdenie zdravotného stavu vyšetrovaného, ako aj okolností týkajúcich sa obmedzenia spôsobilosti na právne úkony vyšetrovaného. Proti obidvom uzneseniam podal odvolanie vyšetrovaný, navrhoval tieto uznesenia zrušiť z dôvodu, že týmto návrhom na jeho obmedzenie spôsobilosti na právne úkony sledovala navrhovateľka zištné dôvody. Predovšetkým žiadal, aby sa súd obrátil na jeho psychiatričku, keď pripustil, že nejakú dobu trpí istými psychickými problémami, ktorých liečbu rieši prostredníctvom psychiatrickej ambulancie Z.. Z. Č.. Navrhovateľka sa na odvolanie vyšetrovaného nevyjadrila. Odvolací súd preskúmal vec podľa § 212 ods. 2 písm. a/ O.s.p., prejednal vec podľa § 214 ods. 2 O.s.p. a dospel k záveru, že rozhodnutie súdu prvého stupňa č.k. 13Ps 10/13-8 z 10.10.2013 je správne, odvolaniu nie je možné vyhovieť. Súd prvého stupňa správne aplikoval § 187 ods. 1O.s.p., podľa ktorého tomu o ktorého spôsobilosť na právne úkony ide, ustanoví súd opatrovníka pre konanie. Uznesenie č.k. 13Ps 10/13-8 z 10.10.2013 je správne, odvolací súd ho potvrdil podľa § 219 O.s.p.. Uznesenie č.k. 13Ps 10/13-9 z 10.10.2013, ktorým súd prvého stupňa nariadil znalecké dokazovanie, taktiež napadol odvolaním vyšetrovaný, proti uvedenému uzneseniu však nie je prípustné odvolanie ( § 202 ods. 3 písm. a/ O.s.p. ). Podľa § 218 ods. 1 písm. c/ O.s.p. odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné. Vzhľadom na skutočnosť, že proti napadnutému rozhodnutiu nie je prípustné odvolanie, odvolací súd odmietol odvolanie vyšetrovaného. Na záver odvolací súd dopĺňa, že všetky námietky, ktoré vyšetrovaný uplatnil v odvolaní bude môcť uplatniť v konaní vo veci samej, kde sa súd bude týmito námietkami zaoberať, vykoná vo veci potrebné dokazovanie, ktoré vyhodnotí a následne vo veci rozhodne. Poučenie: Proti tomuto rozhodnutiu odvolanie nie je prípustné.

